Arto Aas juhib Eesti Tööandjate Keskliidu meeskonda alates 2019. aasta maist. Ta esindab keskliidu liikmete huve erinevates organisatsioonides ja teeb selgitustööd seadusloome ning ettevõtluskeskkonna kujundamisel. Arto Aas on ettevõtjate esindaja Haigekassa nõukogus ja Eesti Töötukassa nõukogus (2022. aastal nõukogu esimees). Samuti osaleb ta OSKA koordinatsioonikogus ning kuulub BusinessEurope ja Business@OECD tegevjuhtide võrgustikku. Varasemalt on Arto Aas kuulnud kolme Riigikogu koosseisu ja töötanud riigihalduse ministrina. Tal on magistrikraad Tallinna Tehnikaülikoolist ning Executive Coachingu diplom. Vabal ajal meeldib talle proovida erinevaid spordialasid, nautida kinokunsti ja veeta aega perega.
#000000
Rivo aitab kaasa Tööandjate Keskliidu tegemiste ja selle liikmetele oluliste teemade avalikkusele selgitamisele. Varasemalt on ta töötanud enam kui 20 aastat ajakirjanduses, sellest lõviosa Eesti juhtivas majanduslehes Äripäev, kus lisaks ajakirjanikutööle juhtis ka erinevate toimetuste tööd ning aitas käivitada Äripäeva raadiot. Vabal ajal panustab vabatahtlikuna erinevatesse projektidesse, tegeleb kestvusspordiga, loeb palju ja uurib teekultuuri ning korraldab teetseremooniaid.
#000001
Raul panustab andmeanalüüsiga seisukohavõttudesse ja sõnumitesse ning kureerib majandusarengu ja maksude, keskkonna ja energeetika ning innovatsiooni töörühmade tegevust. Enne tööandjatega liitumist töötas Raul Maksu- ja Tolliametis analüütikuna. Raulil on sotsiaalteaduste magistrikraad Tallinna Tehnikaülikoolist. Vabal ajal kõige parema meelega toimetab pere seltsis, teeb tervisesporti ja käib kalal.
#000003
Kristi vastutab Tööandjate Keskliidus välissuhete eest. Tema ülesanne on vahendada olulist informatsiooni Euroopast ja mujalt maailmas. Seda nii BusinessEurope’i, Business at OECD ja rahvusvahelise tööandjate organisatsiooni IOE kui muu Euroopa seadusandluse kohta. Ta on Europa Liidu teemadega olnud seotud juba 15 aastat, töötades Riigikogu Euroopa Liidu asjade komisjonis ja viimased viis aastat Brüsselis tehes koostööd erinevate Euroopa Liidu institutsioonide ja saatkondadega. Vabal ajal meeldib talle palju reisida, veeta aega oma perega ja teha sporti.
#000004
Ilona hoolitseb keskliidu meeskonna, imearmsa ajalooga maja ning igapäevaste asjaajamiste eest. Ta korraldab ja vastutab erinevate ürituste eduka läbiviimise eest nii majas kui väljaspool kontorit. Varasemalt on Ilona olnud seotud hotellinduse ja turismindusega – alustades karjääri administraatorina ning lõpetades vastuvõtuosakonna juhtimisega. Heaolu ja mõnusa keskkonna loob Ilona tänagi keskliidu kontoris ja selle külaliste heaks. Vabal ajal naudib Ilona erinevaid väljasõite perega nii Eestis kui välismaal. Ilona hindab kõrgelt häid raamatuid ja erinevate riikide kööke.
#000005
Arnika vastutab keskliidu finantsjuhi ja pearaamatupidajana finantsarvestuse, aruandluse, eelarvestuse pidamise ja maksude arvestamise ees. Talle tõeliselt meeldivad numbrid ja nende süsteemidesse asetamine. Arnikal on Tallinna Tehnikaülikooli majandusteaduskonna magistrikraad. Lisaks tööle keskliidus on Arnika vandeaudiitor ja vastutab veel nii mõnegi ettevõtte finantsarvestuse eest. Töövälisel ajal meeldib talle teha tervisesporti – teda võib leida terviserajal jooksmas, suusatamas, rattaga sõitmas või kõndimas.
#000006
Külli tegeleb Eesti Tööandjate Keskliidu raamatupidamisega, et kõik liidu toimingud oleksid vastavalt Eesti seadustele ja erinevate projektide nõuetele raamatupidamises õigesti kajastatud. Samas on Külli aktiivselt tegutsev ka ettevõtjana, pakkudes raamatupidamisteenust ja – konsultatsiooni väga erinevatele Eesti ettevõtetele ja korteriühistutele. Külli on lõpetanud Eesti Maaülikooli raamatupidamise- ja rahanduse erialal ning aastaid töötanud selles valdkonnas nii eraettevõtetes kui ka kohalikus omavalitsuses. Vabal ajal tegutseb palju oma kodukoha turvalisemaks ning puhtamaks muutmise nimel ning peab oluliseks, et iga inimene oskaks, mitte ainult sõnadega, vaid ise oma kätega midagi reaalset valmis teha.
#000007
Lii tegeleb liikmete haldamise ja uute liikmete värbamisega. Temalt saab nõu küsida keskliidu liikmeks astumise kohta ja saab teada, kuidas aktiivselt kaasa lüüa organisatsiooni tegemistes. Varasemalt on Lii tegelenud konverentside ja panganduse valdkondades nii era- kui äriklientidega. Ta on õppinud Estonian Business Schoolis ettevõtluse- ja ärijuhtimise erialal. Vabal ajal meeldib uurida ajalugu, igal võimalusel looduses viibida ja avastada põnevat maailma.
#000008